Danube (pariza metrostacio)

Danube [danyb] () estas stacio sur linio 7bis de la Metroo de Parizo situanta en la 19-a arondismento de Parizo.

 Stacio 
La stacio estis malfermita en 1911; ĝi tiam situis sur Placo du Danube, kiu estis alinomita Placo Rhin-et-Danube en 1951. Ĝi konsistas el du paralelaj volboj kaj du kajoj kiuj estas konektitaj (tamen, trapasejoj estas fermitaj per muroj aŭ kradoj). Unusola kajo servas por vagonaroj en direkto al Louis Blanc tial ke linio 7bis rondiras tie. Ĉe la dua kajo estas vojo por staciado.

Tiu stacio estis konstruita sur fondaĵoj en formo de pilieroj kiuj malsupreniras sub pli ol 30 metroj por apogi sin sur firma grundo, kio faras el ĝi subteran viadukton. La trak-nivelo situas  super firma grundo. tiuj fondaĵoj estis necesaj pro la malfirmeco de la grundo (ŝton-minejoj, malstabila balasto, ktp).

 Interkonektoj 
  RATP 75

 Proksime 
La monteto Beauregard, ankaŭ nomita Kvartalo de la Mouzaïa aŭ de Amérique, grupo de vilaoj meze de stratetoj por piedirantoj. Apud la alirejo de la metroo, ĉe n-ro 46 de Strato du Général-Brunet troviĝas "Hameau du Danube", privata vojo Y-forma konsistanta el 28 domoj.

 Vidu ankaŭ 

 Listo de metrostacioj de Parizo
 Linio 7bis de la metroo de Parizo
 Kunfandiĝo de linioj bis de la metroo de Parizo

Kategorio:Linio 7bis de la metroo de Parizo
Kategorio:Stacioj de la metroo de Parizo
Kategorio:Metrostacioj en la 19-a arondismento de Parizo